Percy Williams

Percy Williams (* 19. máj 1908, Vancouver, Kanada – † 29. november 1982, tamže) bol kanadský atlét, ktorý sa venoval šprintérskym disciplínam. Je dvojnásobný olympijský víťaz. Ako tretí atlét v histórii olympijských hier získal bežecké double na trati 100 a 200 metrov.

Kariéra 
Zlaté olympijské medaily vyhral na Hrách VIII. olympiády v roku 1928 v Amsterdame. Beh na 100 m vyhral časom 10,8 sekundy a beh na 200 metrov časom 21,8 s. Na 100 m bežal v tretej dráhe a na 200 m v druhej. V roku 1930 vyrovnal svetový rekord v behu na 100 m časom 10,3 s. Zúčastnil sa aj na Letných olympijských hrách 1932 v Los Angeles, kde žiaden významnejší úspech nedosiahol. Krátko po tom ukončil atletickú kariéru.

Neskôr pôsobil ako poisťovací agent. V roku 1979 získal ocenenie Dôstojník Rádu Kanady. Žil s matkou do jej smrti v roku 1977. Trpel artritídou, v roku 1982 spáchal samovraždu.

Externé odkazy 
 Biografia na stránke sports-reference.com 

Kanadskí bežci na 100 m
Kanadskí bežci na 200 m
Kanadskí olympijskí víťazi
Olympijskí víťazi v behu na 100 m
Olympijskí víťazi v behu na 200 m
Obete samovrážd
Osobnosti na kanadských poštových známkach
Osobnosti z Vancouveru